**Cael eich rhyddhau o’r ysbyty: lle gofal arall**

Mae’r daflen hon yn egluro pam rydych chi’n cael eich rhyddhau o’r ysbyty a beth i’w ddisgwyl wedi hynny.

**Pam ydw i’n cael fy rhyddhau o’r ysbyty?**

Rydych chi’n cael eich rhyddhau oherwydd bod eich tîm gofal iechyd wedi cytuno y gallwch chi nawr fynd i leoliad gofal arall i barhau i wella.

**Pam na allaf i aros yn yr ysbyty?**

Mae’r system iechyd yn brysur yn helpu cleifion sydd wedi cael eu heffeithio gan y coronafeirws (COVID-19). Mae hwn yn salwch newydd sy’n gallu effeithio ar yr ysgyfaint a’r llwybrau anadlu. Bydd rhaid i rai unigolion sy’n dal y salwch gael eu derbyn i’r ysbyty. Mae’n bwysig bod ein hysbytai yn barod i edrych ar ôl yr unigolion hynny sydd angen y gofal hwn yn yr ysbyty.

O ganlyniad, ni fyddwch chi’n cael dewis pryd y byddwch yn cael eich rhyddhau o’r ysbyty. Ni fyddwch chi’n gallu aros yn yr ysbyty os byddwch chi’n dewis peidio â derbyn y gofal sy’n cael ei gynnig ichi.

Ein blaenoriaeth yw sicrhau eich bod yn cael eich rhyddhau o’r ysbyty yn ddiogel i’r lle mwyaf priodol sydd ar gael.

**Beth allaf i ei ddisgwyl?**

Bydd y trefniadau ar gyfer eich rhyddhau a’ch cludo yn cael eu trafod â chi (a chydag aelod o’r teulu, ffrind neu ofalwr os hoffech chi). Byddwch yn cael eich rhyddhau gyda’r gofal a’r cymorth sydd eu hangen arnoch, i wely yn y gymuned.

Bydd y gofal yn cael ei ddarparu am ddim am gyfnod o amser i’ch helpu i wella. Ar ôl y cyfnod hwn, bydd rhaid ichi gyfrannu tuag at gost eich gofal.

Mae’n bosibl y byddwch chi’n cael eich symud mwy nag unwaith ar ôl ichi gael eich rhyddhau. Bydd hyn oherwydd ein bod yn ceisio dod o hyd i’r lle gorau ichi gael gofal ar gyfer y tymor hir. Mae eich tîm iechyd yma i ateb eich cwestiynau.

**Â phwy allaf i gysylltu?**

Ar ôl ichi gael eich rhyddhau, os bydd gennych bryderon neu os byddwch chi am siarad â rhywun am eich gofal gallwch gysylltu â <insert locally agreed details e.g. team name & contact number)

**I gael gwybod rhagor am y coronafeirws (COVID-19) a chael gwybod sut i osgoi ei ddal neu ei ledaenu, ewch i www.nhs.uk/coronavirus**